钦定古今图书集成/历象汇编/岁功典/第087卷 > 魏
## 钦定古今图书集成/历象汇编/岁功典/第087卷 > 魏

### 明帝景初元年十二月壬子冬至始祀皇皇帝天于圜丘以始祖有虞帝舜配

按《魏志明帝本纪》，不载　按《晋书礼志》，“景初元年十
月乙卯，始营洛阳南委粟山为圜丘。诏曰：昔汉氏之
初，承秦灭学之后，采摭残缺，以备郊祀。自甘泉后土、
雍宫五畤，神祇兆位，多不经见，并以兴废无常，一彼
一此，四百馀年，废无禘礼。古代之所更立者，遂有缺
焉。曹氏世系出自有虞氏，今祀圜丘，以始祖帝舜配，
号”圜丘曰“皇皇帝天。”方丘所祭，曰“皇皇后”地，以舜妃
伊氏配；天郊所祭，曰“皇天之神”，以太祖武皇帝配；地
郊所祭，曰“皇地之祇”，以武宣皇后配。宗祀皇考高祖
文皇帝于明堂，以配上帝。十二月，壬子冬至，始祀皇
皇帝天于圜丘，以始祖有虞帝舜配。